**POZIV ZA PRIJAVU KANDIDATA/KANDIDATKINJA ZA DODJELU VOLONTERSKE NAGRADE NA PODRUČJU ŠIBENSKO-KNINSKE ŽUPANIJE U 2023. GODINI**

**Grad Šibenik** zajedno sa **Savjetom mladih Grada Šibenika** i **Udrugom mladih „Mladi u EU“** uz podršku **Volonterskog centra „POZITIVA“** i organizira dodjelu **godišnje Nagrade za najistaknutijeg volontera/ku, koordinatora/cu volontiranja i organizatora volontiranja** na području **Šibensko-kninske županije u 2023. godini**.

**Cilj dodjele godišnje volonterske nagrade** je poticanje volonterskog rada u lokalnoj zajednici kroz nagrađivanje volonterskog doprinosa pojedinaca i organizacija koje provode volontiranje**.** Nagrada se dodjeljuje za najznačajnije volonterske aktivnosti pojedinaca/pojedinki i pravnih osoba u volonterskom radu i organiziranju volontiranja koje su proveden u razdoblju od 10. studenoga 2022. godine do dana raspisivanja Poziva, a koje su sukladno Zakonu o volonterstvu doprinijele:

* poboljšanju kvalitete života više osoba, više skupina osoba ili dobrobiti zajednice;
* aktivnom uključivanju više osoba ili skupina u društvena zbivanja;
* razvoju humanijeg društva i volonterstva

Nagrada koja je predmet ovog Poziva dodjeljuje se u sljedećim kategorijama;

1. Za fizičku osobu – **volontera/volonterku**

2. Za fizičku osobu – **koordinator/koordinatoricu volontera**

3. Za pravnu osobu – **organizator volontiranja**

Pozivaju se zainteresirane fizičke i pravne osobe (udruge, zaklade, javne ustanove, gradovi, mjesni odbori; prema čl.7 Zakona o volonterstvu) da podnesu prijave s prijedlozima kandidata/kandidatkinja koji su u 2023. godini, sukladno Zakonu o volonterstvu (Narodne novine, broj 58/07, 22/13 i 84/21), doprinijeli razvoju i afirmaciji volonterstva Republici Hrvatskoj.

**Poziv za prijavu je otvoren do 30. studenoga 2023. godine**, a obrasce za prijavu je potrebno ispuniti na računalu te dostaviti putem elektroničke pošte na e-mail [sanja.barisic@mladi-eu.hr](mailto:sanja.barisic@mladi-eu.hr) ili na adresu Udruga mladih „Mladi u EU“, Prilaz tvornici 41, 22 000 Šibenik s naznakom Prijava za volontersku nagradu 2023.

Obrasce i Poziv možete preuzeti na službenim web stranicama Grada Šibenika ([www.sibenik.hr](http://www.sibenik.hr) ), Šibensko-kninske županije ([www.sibensko-kninska-zupanija.hr](http://www.sibensko-kninska-zupanija.hr) ), Udruge mladih „Mladi u EU“ ([www.mladi-eu.hr](http://www.mladi-eu.hr) ) i Volonterskog centra „POZITIVA“ ([www.volonter-skz.eu](http://www.volonter-skz.eu)).

O dobitnicima Nagrade odlučuje Povjerenstvo koje se sastoji od 3 člana, a **organizacija dodjele Nagrade za volontere i organizatore volontiranja bit će održana u Šibeniku na dan 5. prosinca 2023. godine** kada će se obilježiti i Međunarodni dan volontera**.**

*\* Program svečanosti sa točnom lokacijom i vremenom održavanja bit će poslan pravovremeno*.

U Šibeniku, 13. studenoga 2023.

Predsjednik Upravnog odbora Udruge mladih „Mladi u EU“

Matej Matić